OpenLLM-France/wikimedia huggingface dataset:
# Rastow

Rastow és un municipi a l'estat alemany de Mecklemburg-Pomerània Occidental.
A la fi del 2013 comptava amb 1879 inhabitants. a una superfície de 51,66 quilòmetres quadrats. És el municipi més poblat de l'amt de Ludwigslust-Land. És regat pels rius Streubach i Kraaker Mühlenbach, que pertanyen a la conca del Sude. El punt culminant és el Mühlenberg (mont del Molí) de 56 metres sobre el nivell del mar.
L'estació va ser desafectada el 2013 i l'edifici venut a una empresa privada, malgrat els esforços del consistori que volia adquirir-lo per a instal·lar-hi un museu de la història local. Continua tenint una parada sense personal a la línia del ferrocarril R2 Wismar-Berlín-Cottbus. Rastow es troba al marge de la regió de protecció paisagistíca del Lewitz.
Els primers esments escrits de Rastow i de Kraak daten del 1227, de Fahrbinde del 1333. Kraak va ser una comenda de l'Orde de Sant Joan, del qual la creu en l'actualitat fa part de l'escut municipal. L'església en gòtic de maons del segle xiv és l'únic relicte d'aquesta època. L'antiga Cooperativa de producció agrícola (LPG-Rastow) va ser transformada en Casa de Cultura (Kulturhaus). Kraak va fusionar l'1 de gener del 1974 i Fahrbinde l'1 de gener del 2005. Des del 1990 va ser la seu administrativa de l'amt de Rastow que el 2005 va fusionar amb l'amt de Ludwigslust-Land.
* Antiga estació
* Carrer de l'Escola (Schulstrasse)
* Església luterana de Kraak
* ferrocarril R2 Wismar-Berlín-Cottbus

## Referències

* ↑ Statistisches Bundesamt – Gemeinden in Deutschland nach Bevölkerung am 31.12.2013
* ↑ Take «Feierabend in drei Bahnhöfen» (en alemany). Schweriner Volkszeitung, 17 febrer 2015 (2015-02-17). Arxivat de l'original el 2015-05-18 [Consulta: 14 maig 2015].
* ↑ Gemeinde Rastow (en alemany). Nordhorn: BVB-Verlagsgesellschaft mbH, 2012.
* ↑ Statistisches Bundesamt. Gemeinden 1994 und ihre Veränderungen seit 01.01.1948 in den neuen Ländern. Stuttgart: Metzler-Poeschel, 1995, p. 129-131. ISBN 3-8246-0321-7.
* ↑ Administració de l'Amt Ludwigslust-Land «Rastow» (pdf) (en alemany). Chronik des Amtes Ludwigslust-Land 2007-2011, 2011, pàg. 40.
             A Wikimedia Commons hi ha contingut multimèdia relatiu a: Rastow
# Ira Katznelson

Ira Katznelson (Estats Units, 1944) és un historiador estatunidenc. Ocupa la càtedra Ruggles de Ciència política i Història a la Universitat de Colúmbia i és el president del Social Science Research Council. Doctorat en Història a Cambridge, va ser professor a la Universitat de Chicago i a la New School for Social Research. Les seves línies de recerca en Política comparada i Teoria política se centren en les desigualtats, els conflictes racials, les classes socials i el concepte de ciutadania dins de l'estat liberal, sobretot en el marc dels Estats Units. Va ser president de l'American Political Science Association durant el 2005 i el 2006, i actualment és membre de l'American Academy of Arts and Sciences i de la Societat Filosòfica Americana. Ha escrit o co-escrit nombrosos llibres, el darrer dels quals és Fear Itself: The New Deal and Origins of Our Time (Liveright Publishing, 2014), guardonat amb el Premi Bancroft.

## Referències

* ↑ «Ira Katznelson». web. Centre de Cultura Contemporània de Barcelona (CC-BY-SA via OTRS). [Consulta: 23 març 2016].
# Siniša Končalović

Siniša Končalović (Osijek, 24 d'octubre de 1966) és un exfutbolista croat, que ocupava la posició de migcampista. Al llarg de la seua carrera ha militat a les competicions de l'antiga Iugoslàvia, Espanya, Grècia, Àustria, Portugal i Bèlgica.

## Equips

* 1986/91 NK Osijek
* 1991/92 RCD Mallorca
* 1992/94 Panachaiki
* 1994/95 Estrela da Amadora
* 1995/96 Vorwärts Steyr
* 1996/97 Royal Antwerp FC
* 1997/99 Verbroedering Geel
* 1999/00 Sporting Charleroi
* 2000/01 Charleroi-Marchienne
* 2001/02 Capellen
# Miroslav Zeman

Miroslav Zeman (Praga, 24 de novembre de 1946) és un lluitador txec, ja retirat, especialista en lluita grecoromana, que va competir sota bandera de Txecoslovàquia durant les dècades de 1960 i 1970.
El 1968 va prendre part en els Jocs Olímpics d'Estiu de Ciutat de Mèxic, on guanyà la medalla de bronze en la prova del pes mosca del programa de lluita grecoromana. Quatre anys més tard, als Jocs de Múnic, fou quart en la mateixa prova. Es retirà el 1973 per problemes de salut.

## Referències

* ↑ «Olympedia – Miroslav Zeman». [Consulta: 4 abril 2023].
* ↑ «Miroslav Zeman» (en txec). [Consulta: 4 abril 2023].
# Llista d'aeroports de Polònia

Llista d'aeroports de Polònia, ordenats per ubicació:
| Ciutat | Ubicació | Voivodat | IATA | OACI | Nom de l'aeroport | Lloc web oficial |
| Breslau | Strachowice | Baixa Silèsia | WRO | EPWR | Aeroport de Breslau-Nicolau Copèrnic | www.airport.wroclaw.pl |
| Bydgoszcz | Szwederowo | Cuiàvia i Pomerània | BZG | EPBY | Aeroport de Bydgoszcz-Ignacy Jan Paderewski | www.plb.pl |
| Cracòvia | Balice | Petita Polònia | KRK | EPKK | Aeroport de Cracòvia-Joan Pau II | www.krakowairport.pl |
| Gdańsk | Rębiechowo | Pomerània | GDN | EPGD | Aeroport de Gdańsk-Lech Wałęsa | www.airport.gdansk.pl |
| Gdynia | Kosakowo | Pomerània | QYD | EPOK | Aeroport de Gdynia | www.airport.gdynia.pl Arxivat 2012-04-11 a Wayback Machine. |
| Katowice | Pyrzowice | Silèsia | KTW | EPKT | Aeroport de Katowice | www.katowice-airport.com |
| Lublin | Świdnik | Lublin | LUZ | EPSW | Aeroport de Lublin | www.airport.lublin.pl |
| Łódź | Lublinek | Łódź | LCJ | EPLL | Aeroport de Łódź-Władysław Reymont | www.airport.lodz.pl |
| Olsztyn | Szymany | Vàrmia i Masúria | SZY | EPSY | Aeroport de Olsztyn-Masúria | www.szymanyairport.pl Arxivat 2016-02-21 a Wayback Machine. |
| Poznań | Ławica | Gran Polònia | POZ | EPPO | Aeroport de Poznań-Henryk Wieniawski | www.airport-poznan.com.pl Arxivat 2008-08-21 a Wayback Machine. |
| Radom | Sadków | Masòvia | RDO | EPRO | Aeroport de Radom | www.lotnisko-radom.eu |
| Rzeszów | Jasionka | Subcarpàcia | RZE | EPRZ | Aeroport de Rzeszów-Jasionka | www.rzeszowairport.pl |
| Szczecin | Goleniów | Pomerània Occidental | SZZ | EPSC | Aeroport de Szczecin-"Solidarność" | www.airport.com.pl |
| Varsòvia | Modlin | Masòvia | WMI | EPMO | Aeroport de Varsòvia-Modlin | www.modlinairport.pl |
| Varsòvia | Okęcie | Masòvia | WAW | EPWA | Aeroport de Varsòvia-Frédéric Chopin | www.lotnisko-chopina.pl |
| Zielona Góra | Babimost | Lubusz | IEG | EPZG | Aeroport de Zielona Góra | www.lotnisko.lubuskie.pl Arxivat 2012-03-29 a Wayback Machine. |
# Moenkhausia robertsi

Moenkhausia robertsi és una espècie de peix de la família dels caràcids i de l'ordre dels caraciformes.

## Morfologia

* Els mascles poden assolir 4,9 cm de llargària total.

## Hàbitat

Viu a àrees de clima tropical.

## Distribució geogràfica

Es troba a Sud-amèrica: conca del riu Amazones.

## Referències

* 1 2 3 FishBase (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Géry, J. 1977. Characoids of the world. T.F.H. Publications, Inc., Nova Jersey. 672 p.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Lima, F. C. T.; Malabarba, L. R.; Buckup, P. A.; Pezzi da Silva, J. F.; Vari, R. P.; Harold, A.; Benine, R.; Oyakawa, O. T.; Pavanelli, C. S.; Menezes, N. A.; Lucena, C. A. S.; Malabarba, M. C. S. L.; Lucena, Z. M. S.; Reis, R. E.; Langeani, F.; Cassati, L.; Bertaco, V. A. «Genera Incertae sedis in Characidae». A: Reis, R. E.; Kullander, S. O.; Ferraris Jr., C. J. Checklist of the Freshwater Fishes of South and Central America (en anglès). EDIPUCRS, 2003, p. 106–168. ISBN 9788574303611.
* Mills, D. i G. Vevers 1989. The Tetra encyclopedia of freshwater tropical aquarium fishes. Tetra Press, Nova Jersey. 208 p.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. 2006: Fishes of the world. Quarta edició. John Wiley & Sons, Inc. Hoboken, Nova Jersey, Estats Units. 601 p. ISBN 0471250317.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# Octàedre truncat

En geometria, l'octàedre truncat és un dels tretze políedres arquimedians, s'obté truncant els sis vèrtex de l'octàedre regular.
Té 14 cares, 6 de les quals són quadrades i 8 hexagonals, cada una de les seves 36 arestes separa una cara quadrada d'una hexagonal i a cadascun dels seus 24 vèrtex hi concorren una cara quadrada i dues cares hexagonals.

## Àrea i volum

Les fórmules per calcular l'àrea A i el volum V d'un octàedre truncat tal que les seves arestes tenen longitud a són les següents:
    $A=(6+2{\sqrt {3}})a^{2}$
    $V={\begin{matrix}{5 \over 3}\end{matrix}}{\sqrt {2}}a^{3}$

## Esferes circumscrita, inscrita i tangent a les arestes

Els radis R, r i $\rho$ de les esferes circumscrita, inscrita i tangent a les arestes respectivament són:
${\begin{aligned}&R={\frac {a{\sqrt {10}}}{2}}\\&r={\frac {9a{\sqrt {10}}}{20}}\\&\rho ={\frac {3a}{2}}\\\end{aligned}}$
On a és la longitud de les arestes.

## Dualitat

El políedre dual de l'octàedre truncat és l'hexàedre triakis.

## Simetries

El grup de simetria del octàedre truncat té 48 elements; el grup de les simetries que preserven les orientacions és el grup octàedric $O\cong S_{4}$. Són els mateixos grups de simetria que pel cub i l'octàedre.

## Políedres relacionats

La següent successió de políedres il·lustra una transició des del cub a l'octàedre passant per l'octàedre truncat:
| cub | cub truncat | cuboctàedre | octàedre truncat | octàedre |

## Vegeu també

* Políedre arquimedià
* Políedre de Catalan
* Políedre regular
* Sòlid platònic
* Sòlid de Johnson

## Bibliografia

* H. M. Cundy & A. P. Rollett. I modelli matematici. Milà: Feltrinelli, 1974.
* Dedò, Maria. Forme, simmetria e topologia. Bolonya: Decibel & Zanichelli, 1999. ISBN 88-08-09615-7.

## Enllaços externs

* Políedres I Arxivat 2009-05-09 a Wayback Machine. Pàgina 13
* Políedres arquimedians Arxivat 2008-08-27 a Wayback Machine.
* Paper models of Archimedean solids
# Rastell (desambiguació)

«Rastell» té aquests significats:
* Arquitectura militar:
** Rastell, graellat defensivu de la porta d'accés d'un castell.
* Eines agrícoles:
** Rastell (eina), eina agrícola similar al rampí.
* Escorreplats:, bastiment amb un engraellat, que s'utilitza a la cuina, damunt del qual es posen els plats escurats perquè degotin i s'eixuguin
** Rastell (armes de foc), peça acerada que tenien els panys de les armes d'espurna, i que en ser colpejat amb el sílex, projecta espurnes dins la cassoleta.

## Referències

* ↑ «rastell». Diccionari de la llengua catalana de l'IEC. Institut d'Estudis Catalans.
Viccionari
# Raftsundet

L'estret de Raftsundet és un estret noruec situat als municipis de Hadsel i Vågan, al comtat de Nordland. Es troba entre les illes d'Hinnøya i Austvågøya, i té una longitud d'uns 25 quilòmetres. L'estret és travessat per un pont homònim. La branca lateral de l'estret, el fiord de Troll, és una atracció turística molt coneguda.

## Referències

* ↑ «Raftsundet». A: Anne Marit Godal. Store norske leksikon (en noruec). Oslo: Norsk nettleksikon [Consulta: 3 novembre 2013].
# Jasenovce

Jasenovce és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1543.
# Siniàtxikha

Siniàtxikha (en rus: Синячиха) és un poble (un possiólok) de l'óblast de Sverdlovsk, a Rússia, segons el cens del 2010 tenia 74 habitants.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский» (en rus). Информация о Свердловской области. Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].
# Maurici de Saxònia-Zeitz

Maurici de Saxònia-Zeitz (en alemany Moritz von Sachsen-Zeitz) va néixer a Dresden el 28 de març de 1619 i va morir al seu palau de Moritzburg, a Zeitz, el 4 de desembre de 1681. Era un noble alemany de la Casa de Wettin, fill de l'elector Joan Jordi I de Saxònia (1585-1656) i de la princesa de Prússia Magdalena Sibil·la de Prússia (1587-1659).
Igual que els seus germans es va formar en el Tribunal de Justicia en Dresden, i entre els anys 1642 i 1645 va viatjar amb el seu germà Cristià pel nord d'Alemanya i pels Països Baixos.
Amb la disposició testamentària del seu pare, el 20 de juliol de 1652 a Dresden, es confirmà la divisió del territori albertí. Així es va crear el ducat de Saxònia-Zeitz per a Maurici. Després de la destrucció del vell palau episcopal durant la Guerra dels Trenta Anys, Maurici va ordenar la construcció, a partir de 1657, d'un palau barroc a Zeitz, anomenat Palau de Moritzburg. El palau s'acabà el 1678.

## Matrimoni i fills

El 19 de novembre de 1650 es va casar a Dresden amb Sofia Herwig de Schleswig-Holstein-Sonderburg-Glücksburg, filla del duc Felip (1584-1663) i de Sofia de Saxònia-Lauenburg (1601-1660). En la mateixa boda es casava també el germà de Maurici, Cristià, amb la germana de Sofia Hedwig, Cristina. D'aquest primer matrimoni en nasqueren:
* Joan Felip (1651-1652).
* Maurici (1652-1653).
Havent enviudat, el 3 de juliol de 1656 es va casar també a Dresden amb Maria Dorotea de Saxònia-Weimar (1641-1675), filla del duc Guillem IV de Saxònia-Weimar (1598-1662) i d'Elionor Dorotea d'Anhalt-Dessau (1602-1664). D'aquest segon matrimoni en nasqueren:
* Elionor Magdalena (1658-1661).
* Guillemina Elionor (1659).
* Erdmuda Dorotea (1661-1720), casada amb el duc Cristià II de Saxònia-Merseburg (1653-1694).
* Guillem Maurici (1664-1718), casat amb Maria Amàlia de Brandenburg-Schwedt (1670-1737).
* Joan Jordi (1665-1666).
* Cristià August (1666-1725).
* Frederic Enric (1668-1713), casat primer amb Ângela Sofia de Württemberg-Bernstadt i després amb Filipina Anna de Schleswig-Holstein-Sonderburg-Schloss Meadow.
* Maria Sofia (1670-1671).
* Magdalena Sibil·la (1672).
* Sofia Guillemina (1675).
Havent mort la seva segona dona es casà per tercera vegada, el 14 de juny de 1676 a Hartmannsdorf amb Sofia Elisabet de Schleswig-Holstein-Sonderburg-Schloss Meadow, filla del duc Felip Lluís de Schleswig-Holsterin-Sonderburg-Schloss Meadow i d'Anna Margarida de Hessen-Homburg. D'aquest darrer matrimoni no en tingué fills.

## Enllaços externs

* Johann Hübners ... Drey hundert und drey und dreyßig Genealogische Tabellen, Tab. 171 Arxivat 2014-08-26 a Wayback Machine.
# Llista d'aeroports de Guinea Equatorial

Aquesta és una llista d'aeroports de Guinea Equatorial, ordenats segons la ubicació.

## Aeroports

| Ciutat | Província | ICAO | IATA | Nom | Coordenades |
| Bata | Litoral | FGBT | BSG | Aeroport de Bata | 01° 54′ 20″ N, 009° 48′ 20″ E﻿ / ﻿1.90556°N,9.80556°E﻿ / 1.90556; 9.80556﻿ (Aeroport de Bata) |
| Corisco | Litoral | | OCS | Aeroport Internacional de Corisco | 0° 54′ 55″ N, 9° 19′ 50″ E﻿ / ﻿0.91528°N,9.33056°E﻿ / 0.91528; 9.33056﻿ (Corisco International Airport) |
| Malabo | Bioko Nord | FGSL | SSG | Aeroport de Malabo | 03° 45′ 19″ N, 008° 42′ 31″ E﻿ / ﻿3.75528°N,8.70861°E﻿ / 3.75528; 8.70861﻿ (Aeroport de Malabo) |
| San Antonio de Palé | Annobón | FGAB | | Aeroport d'Annobón | 01° 24′ 37″ S, 005° 37′ 19″ E﻿ / ﻿1.41028°S,5.62194°E﻿ / -1.41028; 5.62194﻿ (Aeroport d'Annobón) |
| Mengomeyén | Wele-Nzas | FGMY | GEM | Aeroport Internacional President Obiang Nguema | 01° 41′ 24″ N, 011° 01′ 26″ E﻿ / ﻿1.69000°N,11.02389°E﻿ / 1.69000; 11.02389﻿ (Aeroport Internacional President Obiang Nguema) |

## Referències

* ↑ «Airline and Airport Code Search». IATA. [Consulta: 9 novembre 2015].

## Enllaços externs

* «ICAO Location Indicators by State» (PDF). International Civil Aviation Organization, 12-01-2006. Arxivat de l'original el 2007-09-26. [Consulta: 18 febrer 2016].
* «UN Location Codes: Equatorial Guinea». UN/LOCODE 2006-2. UNECE, 30-04-2007. - inclou els codis IATA
* Great Circle Mapper - codis IATA i ICAO
* World Aero Data Arxivat 2013-01-23 a Wayback Machine. -codis ICAO, coordenades
# Mont Idoukal-n-Taghès

El Mont Idoukal-n-Taghès, també anomenat Mont Bagzane i Mont Bagzan, és la muntanya més alta del Níger amb una altitud de 2.022 msnm. Es troba a la zona sud de les muntanyes Aïr, a l'extrem nord de l’altiplà de Bagzane. La localitat i centre de peregrinació d'Abatol es troba als seus peus. Degut a la seva altitud aquesta muntanya acull diverses espècies vegetals tropicals i saharianes-mediterrànies no registrades en cap altra indret del país.
Fonts oficials nigerianes i internacionals van creure fins al 2001 que el Mont Gréboun, situat més al nord, era el cim més alt del Níger. Aquell any, nous mesuraments van situar la seva altura real en 1.944 metres, enlloc dels 2.310 metres que se li atorgaven fins al moment. El Gréboun presenta un relleu més abrupte i destaca sobre el desert del qual emergeix, mentre el mont Idoukal-n-Taghès destaca poc en trobar-se en un massís amb una altitud mitjana superior als 1600 metres.
Per honorar el punt més alt del Níger, l'avió oficial del President del Níger es diu Mont Bagzane.

## Referències

* ↑ «Mont Bagzane - Peakbagger.com». [Consulta: 17 gener 2021].
* ↑ The Nigerian Field Society: Lagos Branch. Trip to Niger Republic, October 2003 Arxivat 2008-05-19 a Wayback Machine.
* ↑ Anthelme, F.; Waziri Mato, M.; Maley, J. «Elevation and local refuges ensure persistence of mountain specific vegetation in the Nigerien Sahara». Journal of Arid Environments, 72, 12, 2008, pàg. 2232–2242. DOI: 10.1016/j.jaridenv.2008.07.003.
* ↑ Peakbagger listing. Compare Jolijn Geels (2006) pp 177, 183-84 and Decalo (1997) p. 216.
* ↑ Photos of the Boeing 737-2N9C numbered 5U-BAG, amb un nom ben llegible al morro.
# Purim

La festa del Purim (en hebreu: פורים) és una festa secundària dins el judaisme, però molt popular. Prové del llibre bíblic d'Ester. Commemora l'alliberament dels jueus de l'extermini a què els havia condemnat Haman, el ministre plenipotenciari del Rei Assuer de Pèrsia durant el regnat de la dinastia aquemènida. Es creu que aquest monarca podria ser el sobirà Xerxes I de Pèrsia i que va regnar des de l'any 486 aC fins al 465 aC.
El nom de Purim segons la Bíblia prové del sorteig que va fer Haman per tal d'establir el dia del genocidi del poble jueu. La festa fou instituïda per Mardoqueu i aquesta té lloc el 14 d'adar, data que sol correspondre amb el mes de febrer o març. A banda de la lectura que es fa del Llibre d'Ester en la sinagoga (matí i tarda) ha esdevingut molt popular l'intercanvi de regals entre veïns i amics.

## Bibliografia

* Cortés.Enric "Diàleg interreligiós. Judaisme" aparegut en Ars Brevis. Anuari 2003. Ed. Càtedra Ramon Llull Blanquerna: Barcelona 2004

## Referències

* ↑ biblija.net
* ↑ «jabad.org.ar». Arxivat de l'original el 2014-08-09. [Consulta: 1r agost 2014].
# Queratomileusi subepitelial assistida per làser

La queratomileusi subepitelial assistida per làser o queratectomia subepitelial assistida per làser (en anglès Laser Assisted Subepithelial Keratomileusis o Laser Assisted Subepithelial Keratectomy, abreviat a LASEK) és una tècnica quirúrgica que s'utilitza en oftalmologia, que utilitza la queratomileusi per corregir trastorns de refracció (com la miopia, la hipermetropia i l'astigmatisme) de l'ull de forma definitiva, mitjançant la utilització de làser.

## Descripció

Es tracta d'una variació de la tècnica LASIK que va ser empleada per primera vegada en 1999 per Massimo Camellin. Consisteix la creació d'un colgajo epitelial de la còrnia, per a això s'aplica una solució especial alcohòlica, a continuació s'utilitza el làser d'excímer per a l'ablació del teixit corneal que és necessari eliminar per corregir el defecte de refracció. Seguidament el penjoll de l'epiteli corneal es torna a situar en la seva posició original i es col·loca una lentilla protectora externa durant uns dies.

## Precaucions

No tots els pacients són bons candidats per a la cirurgia amb LASEK. Es recomana per a les persones que tenen una miopia menor de 8 diòptries, Hipermetropia menor de 4 dioprias i astigmatisme de fins a 6 dioptrias, Quan es manegen casos combinats és recomanable no combinar astigmatisme amb miopias majors de 5 dioptrias, ja que pot generar una opacitat corneal(Haze) els tres primers mesos. A més cal que la còrnia tingui un grossor superior a les 450 micres en la seva part central i tenir un estudi topogràfic ortogonal, eniantomórfico i simètric.
Si la miopia supera les 10 diòptries o la còrnia és massa fina el procediment quirúrgic recomanat és l'implant de lent intraocular (ICL).

## Tècniques per a correcció de defectes de refracció

* Queratectomia fotorefractiva o PRK
* Queratomileusi in situ assistida per làser o LASIK.
* Queratomileusi subepitelial assistida per làser o LASEK.
* EPILASIK
* Lents intraoculares de càmera posterior (ICL).

## Referències

* ↑ Román Guindo JM, Arranz Márquez E, Sánchez Pina JM, Marina Verde C, Teus Guezala MA: LASEK versus LASIK para corrección de baja a moderada miopía, septiembre del 2004.
* ↑ M. Cimberle: LASEK may offer the advantages of both LASIK and PKR, Ocular Surgery News, International Edition, marzo de 1999, pag 28
* ↑ Glossary of Refractive Surgery.

## Enllaços externs

* Cirurgia Ocular LASEK Arxivat 2012-08-05 a Wayback Machine.
# Jashpur (ciutat)

Jashpur és una ciutat i nagar panchayat (equivalent a municipalitat) de l'estat de Chhattisgarh, a l'Índia, capital del districte de Jashpur.
Segons el cens del 2001 la població era de 20.190 habitants dels quals la meitat es calcula que eren tribals uraons. La població el 1901 era de 1654 habitants (segons la Gaseta Imperial)

## Enllaços externs

* Dades de la ciutat
# Sinjar (pel·lícula)

«Sinjar» té aquests significats:
* Sinjar (pel·lícula de 2018): pel·lícula índia de 2018 dirigida per Sandeep Pampally.
* Sinjar (pel·lícula de 2022): pel·lícula catalana de 2022 dirigida per Anna Maria Bofarull.
# Mocímboa da Praia

Mocímboa da Praia és un municipi de Moçambic, situat a la província de Cabo Delgado. En 2007 comptava amb una població de 39.010 habitants. És la seu del districte de Mocímboa da Praia i està vora de la frontera amb Tanzània.

## Història

Li fou atorgat l'estatut de vila el 8 de març de 1959.
En 2017, un grup extremista islàmic vinculat al ISIL anomenat "Ansar al-Sunna" va atacar la ciutat durant la insurrecció a Cabo Delgado, matant a 17 persones. El 24 de març de 2020 es va produir un altre atac que va donar als militants el control de la ciutat durant un breu període abans que fossin expulsats per les Forces Armades de Defensa de Moçambic. Els insurgents islamistes van prendre el control de la ciutat el 12 d'agost de 2020, després que les forces governamentals defensores es quedessin sense munició i s'evacuessin, algunes per mar. Immediatament es van iniciar els esforços per a recuperar la ciutat dels militants. La ciutat esdevingué el principal bastió de la insurgència islamista a Cabo Delgado. L’agost de 2021, les forces moçambiqueses i ruandeses van reprendre la ciutat.

## Referències

* ↑ «Instituto Nacional de Estatística». Arxivat de l'original el 2007-12-19. [Consulta: 19 desembre 2007].
* ↑ Vila da Mocímboa da Praia comemora 52º aniversario
* ↑ «ISS Today: Mozambique's first Islamist attacks shock the region», 27-10-2017.
* ↑ Fidelis Mbah. «'We are dying': Residents lament attacks in northern Mozambique», 24-03-2020.
* ↑ «Mozambique: Is Cabo Delgado the latest Islamic State outpost?», 05-05-2020.
* ↑ «Mocimboa da Praia: Key Mozambique port 'seized by IS'», 12-08-2020.
* ↑ Jane Flanagan «Isis seizes key Mozambique port city after six-day battle». The Times, 13-08-2020.
* ↑ Andrew Harding. «Mocimboa da Praia: Mozambique battles for port seized by IS», 13-08-2020.
* 1 2 «Mozambique insurgency: Key port retaken from insurgents - Rwanda». , 08-08-2021.